open-index/open-wikipedia-markdown huggingface dataset:
John Sculley

**John Sculley** (s. 6. huhtikuuta 1939) on yhdysvaltalainen liikemies, joka toimi PepsiCon toimitusjohtajana vuosina 1977–1982 ja Applen toimitusjohtajana vuosina 1983–1993. Nykyään Sculley toimii Sculley Brother -sijoitusyhtiössä. Sculley oli mukana nostamassa Pepsin suosiota Coca Colan ohitse 70-luvun alkupuolella järjestetyn *The Pepsi Challenge* -markkinointikampajan avulla. Applella Sculley vaikutti Macintoshien tunnetuksi tekemiseen ja hänen johdollaan Apple käytti suuria summia Macintoshien mainoskampanjoihin.

Toukokuussa 1987 Sculley oli Piilaakson parhaiten palkattu toimitusjohtaja, kuitaten vuodessa 2,2 miljoonaa dollaria.

Jätettyään Applen Sculley siirtyi Spectrum Information Technologies -nimisen teknologiayhtiön toimitusjohtajaksi. Sculley ehti toimia tehtävässään vain joitakin kuukausia ennen eroamistaan. Eron taustalla olivat yhtiön kirjanpidosta paljastuneet epäselvyydet, jotka olivat syntyneet ennen kuin Sculley aloitti yhtiössä. Spectrum Information Technologiesista erottuaan Sculley on esiintynyt julkisuudessa vain harvakseltaan.

## Lähteet

## Kirjallisuutta
*Sculley, John: *Apple – elämäni haaste*, WSOY 1988
Star Fox Command

**Star Fox Command** () on viides osa Nintendon *[[Star Fox]]* -pelisarjaa. Peli on julkaistu Nintendo DS:lle vuonna  Japanissa ja vuonna  Euroopassa.

## Pelaaminen

Pelissä on uusi strateginen elementti. Sen lisäksi että pelissä ammutaan vihollisia avaruustaisteluissa kuten muissakin sarjan osissa, siinä on vuoropohjainen strateginen osuus jossa pelaajan tehtävänä on ohjata omia aluksia piirtäen niille lentoreitit. Strategisissa osuuksissa tehtävänä on suojella Great Fox -tukialusta, joka pystyy myös ampumaan alas vihollisia ohjuksilla kartalla, mutta on lähitaistelussa puolustuskyvytön. Kussakin tehtävässä on lisäksi aikaraja; strategisessa pelissä on vuororaja ja reaaliaikaisissa taisteluissa on sekuntiraja. Sekunteja ja vuoroja voi kerätä lisää. Lento-osuuksissa alusta ohjataan kosketusnäytön avulla.

Pelissä pystyy ensimmäistä kertaa ohjaamaan myös yksinpelissä saman tehtävän aikana muita hahmoja kuin Fox McCloudia. Eri hahmoilla on myös erilaiset alukset, joiden ominaisuudet vaihtelevat suuresti.

Peli on myös ensimmäinen sarjan peli, jossa on verkkomoninpelituki Nintendo Wi-Fi Connectionin kautta.

Juonellisesti peli sijoittuu aikaan *[[Star Fox: Assault]]in* jälkeen. Star Fox -ryhmä on hajonnut. Anglareina tunnettuja kalamaisia olentoja on löytynyt Venom-planeetan myrkyllisistä meristä, ja ne julistavat sodan. Fox McCloud lähtee taistelemaan Anglareja vastaan yksin ROB64-robotin kanssa, ja törmää vanhoihin ystäviinsä. Pelissä on haarautuva juoni ja useita erilaisia loppuja.

## Aiheesta muualla
*
Katja Koukkula

**Katja Koukkula** (s. 1973 Oulu) on kilpatanssija ja tanssinopettaja, joka on voittanut tanssiparinsa Jussi Väänäsen kanssa useita Suomen mestaruuksia. Ammattilaisuran he aloittivat toukokuussa 2000. 25. elokuuta 2007 heidät valittiin edustamaan Suomea ensimmäiseen Eurovision tanssikilpailuun, joka pidettiin 1. syyskuuta 2007 Lontoossa. He voittivat kilpailun 132 pisteellä. He ovat saavuttaneet myös muuten kansainvälistä menestystä. Parin merkittävimmät saavutukset ovat British Open Rising Star -kilpailun voitto vuonna 2000 ja Eurotanssien voitto.

Katja Koukkula avioitui Jussi Väänäsen kanssa 2. heinäkuuta 2010 Suomenlinnassa.

Koukkula toimi Tanssii tähtien kanssa -ohjelmassa Jone Nikulan tanssiparina.

Koukkula sairastui vakavasti helmikuussa 2022, jolloin hänellä todettiin sinustromboosi eli aivolaskimotukos.

## Kilpailusaavutuksia
Jussi Väänäsen kanssa:
* Eurovision tanssikilpailu 2007 1. sija
* Amatöörien 7-kertainen Suomen mestari 1994–2000
* British Open Rising Stars -kilpailujen 1. sija
* British Open pääkilpailun 10. sija
* Latinalaistanssien MM-kilpailujen 13. sija
* London International -kilpailujen 13. sija
* Latinalaistanssien EM-kilpailujen 7. sija
* Ammattilaisten SM-kilpailujen 1. sija

## Lähteet
Nigeriantasankogorilla

**Nigeriantasankogorilla** (*Gorilla gorilla diehli*) on toinen gorillan (*Gorilla gorilla*) kahdesta alalajista. Alalajia tavataan vain Nigerian ja Kamerunin rajalla toisistaan eristäytyneissä populaatioissa. Alalajia onkin arvioiden mukaan elossa enää noin 250–300 yksilöä. Ulkonäöltään nigeriantasankogorilla eroaa läntisestätasankogorillasta kallonsa ja hampaittensa koon perusteella.

## Lähteet
* WWF

### Viitteet
Julius Basilier

**Julius Frans Alexander Basilier** (9. heinäkuuta 1834 Vaasa &ndash; 2. helmikuuta 1905 Kuopio) oli suomalainen arkkitehti. Basilier valmistui Turun teknillisestä reaalikoulusta 1853 ja pätevöityi arkkitehdin tehtäviin toimiessaan Turun lääninarkkitehti G.T. Chiewitzin apulaisena ja oppilaana vuosina 1853–1860. Basilier toimi yksityisenä arkkitehtina Loviisassa 1860–1864. Hän siirtyi Yleisten rakennusten ylihallituksen palvelukseen 1867 ja toimi ylihallituksessa ylimääräisenä arkkitehtina ja lääninarkkitehtina Vaasassa, Oulussa ja Kuopiossa.  Hän toimi Sortavalan seminaarin rakennustöiden johtajana 1880–1885. Basilier laati myös Nurmeksen kauppalan vuonna 1879 vahvistetun asemakaavan.

## Töitä
* Loviisan kirkko – 1857:(1862–1865) yhdessä G.T. Chiewitzin kanssa
* Brandensteininkatu 15, Postitalo, Loviisa – 1861
* Kauppias Victor Alexander Reimsin viinanpolttimon tiilirakennus, Turku – 1867, purettu 1955 
*Grankullan huvila Pihlavan huvila-alueella Porissa – 1878
* Alopaeuksen talo, Karjalankatu 5 Sortavala – 1881
* Kiljanderin talo, Sariolankatu 8, Sortavala – 1882
* Oulunsalon kirkko – 1888–1891
* Ylivieskan kirkon muutostyö uusgoottilaiseen ulkoasuun – 1892, tuhopoltettu 2016
* Utajärven kirkon muutostyö uusgoottilaiseen ulkoasuun – 1894

## Lähteet

## Aiheesta muualla
Henry Way Kendall

**Henry Way Kendall** (9. joulukuuta 1926 &ndash; 15. helmikuuta 1999) oli yhdysvaltalainen fyysikko.  Hän oli mukana löytämässä kokeellisia todisteita kvarkkien olemassaolosta.  Vuonna 1990 hän sai Nobelin fysiikanpalkinnon yhdessä Jerome Isaac Friedmanin ja  Richard Edward Taylorin kanssa saavutuksistaan elektronien epäelastisesta sironnasta atomiydinten tutkimuksessa.

Kendall syntyi Bostonissa ja työskenteli suuren osan urastaan MIT:ssä. Hän oli perustamassa tiedemiesten järjestöä Union of Concerned Scientists, joka tähtää saastumisen rajoittamiseen, bioteknologian säätelyyn, ydinaseiden vähentämiseen ja ilmastonmuutoksen hillitsemiseen.  Hän oli myös taitava vuorikiipeilijä ja valokuvaaja, ja kuoli tapaturmaisesti sukellus-valokuvausretkellä luonnonpuistossa. 

## Lähteet
Helikopterikenttä

**Helikopterikenttä** on erityisesti helikopterin laskeutumis- ja nousupaikaksi varustettu alue. 

Helikopterikenttiä voidaan sijoittaa ja on sijoitettu niin maalle kuin laivoihinkin; maalla sellainen vaatii määrätyn läpimittaisen avoimen alueen, jonka keskelle sijoitetaan aidalla eristetty varsinainen kenttä. Kenttä merkitään kestopäällystepintaan maalatulla rajausviivalla ja sen keskellä on yleensä joko leveä risti tai kirkkaalla värillä maalattu H-kirjain osoittamassa keskikohtaa, johon helikopteri voi laskeutua. Kentän lähistöllä on aina erillinen lentäjälle tärkeätä tuulen suuntaa osoittava tuulipussi.

Suomalaisista laivoista helikopterikenttä on muun muassa mittaustukialus Prismassa ja jäänmurtaja Botnicassa. 

## Lähteet
* 

## Aiheesta muualla
Itäinentasankogorilla

**Itäinentasankogorilla** eli **itäinen tasankomaagorilla** eli **itäinen tasankogorilla** (*Gorilla beringei graueri*) on gorilloihin kuuluva apina. Aikaisemmin itäistätasankogorillaa pidettiin gorillan (*Gorilla gorilla*) alalajina *Gorilla gorilla graueri*, mutta nykyisin sen katsotaan olevan idängorillan (*Gorilla beringei*) alalaji.

Itäisen- ja läntisentasankogorillan elinalueen erottaa toisistaan suunnilleen tuhat kilometriä leveä kaistale. Itäisiätasankogorilloita tavataan ainoastaan Kongon demokraattisen tasavallan itäisissä osissa. Nykyään itäisentasankogorillan elinalueet ovat enää 13&nbsp;prosenttia aiemmasta. Gorilloja arvioitiin 1990-luvun puolivälissä olevan noin 17&nbsp;000 yksilöä, mutta viime aikoina kanta on romahtanut mahdollisesti jopa 90&nbsp;prosenttia.

## Lähteet
* WWF

### Viitteet
Vuorigorilla

**Vuorigorilla** (*Gorilla beringei beringei*) on yksi idängorillan (*Gorilla beringei*) kahdesta alalajista.

Vuorigorillan elinympäristöjä ovat vuoristosademetsät ja vuorten alarinteiden pensaikot 1,6–3,8 kilometrin korkeudessa. Sitä tavataan Kongon demokraattisen tasavallan itäosissa, Ruandassa ja Ugandassa. Vuonna 2002 lajin kanta oli noin 320 ja se luokiteltiin äärimmäisen uhanalaiseksi. Nykyisin se luokitellaan erittäin uhanalaiseksi.

Vuorigorillauros on pystyasennossa 1,4–1,8 metriä pitkä ja naaras 1,3–1,5 metriä. Sylin leveys on 2,3 metriä. Uros painaa noin 180 kilogramaa ja naaras 90 kilogrammaa. Vuorigorillan turkki on sinisenmusta; vanhoilla yksilöillä se harmaantuu, ja vanhan koiraan selkä on hopeanharmaa. Karva on selässä lyhyttä, muualla pitkää.

Vuorigorillat elävät 5–30 yksilön laumassa, jossa on yksi tai kaksi johtajaurosta. Naaras saa yleensä yhden poikasen joka neljäs vuosi. Naaras saavuttaa sukukypsyyden 8–10-vuotiaana ja uros 10-vuotiaana. Vuorigorilla elää noin 35-vuotiaaksi.

Vuorigorilla syö lehtiä, oksia, marjoja, juuria, hedelmiä ja puunkuorta.

## Lähteet

## Aiheesta muualla
*iNaturalist: Gorilla beringei ssp. beringei
*ITIS: Gorilla beringei beringei 
*Global Biodiversity Information Facility (GBIF): Gorilla beringei subsp. beringei
Idempotentti matriisi

**Idempotentti matriisi** on sellainen neliömatriisi, jolle

:A^2 = A\,.

Esimerkiksi voidaan laskea, että

:\begin{bmatrix}1 & 0 & 0 \\ 0 & 1 & 0 \\ 0 & 0& 0\end{bmatrix} \begin{bmatrix}1 & 0 & 0 \\ 0 & 1 & 0 \\ 0 & 0& 0\end{bmatrix} = \begin{bmatrix}1 & 0 & 0 \\ 0 & 1 & 0 \\ 0 & 0& 0\end{bmatrix}
eli kyseinen matriisi on idempotentti. Jos matriisi *A* on idempotentti ja *I* on identiteettimatriisi, niin

*I - A\, on idempotentti

*\mathrm{Im}(I - A) = \mathrm{Ker}(A)\,

*\mathrm{Ker}(I - A) = \mathrm{Ker}(A)\,

*K^n = \mathrm{Im}(A) \oplus \mathrm{Ker}(A)

*A\,on diagonalisoituva

*A\,:n ainoat ominaisarvot ovat nolla ja/tai yksi ja ominaisarvon 1 kertaluku on sama kuin A\,:n aste.

Tässä merkintä K^n tarkoittaa kunnan *K* muodostamaa *n*-ulotteista vektoriavaruutta, \mathrm{Ker}(A) on *A*:n ydin ja \mathrm{Im}(A) on *A*:n kuva. Geometrisesti idempotentit matriisit vastaavat projektioita avaruudesta jollekin sen aliavaruudelle. Esimerkiksi jos (x, y, z)^T\, on jokin \mathbb{R}^3:n vektori

:\begin{bmatrix}1 & 0 & 0 \\ 0 & 1 & 0 \\ 0 & 0& 0\end{bmatrix}\begin{bmatrix}x\\y\\z\end{bmatrix} = \begin{bmatrix}x\\y\\0\end{bmatrix},

eli edellisen esimerkin idempotentti matriisi kuvaa \mathbb{R}^3:n suoran (x,y)-tasoon. Jos idempotentti matriisi on lisäksi itseadjungoitu, sen kuvaama projektio on ortogonaalinen.

## Ortogonaalisesti idempotentit matriisit
Erityisen tärkeän joukon muodostavat **ortogonaalisesti idempotentit matriisit**. Nämä ovat sellainen joukko matriiseja \{E_1, E_2, ..., E_n\}\,, että kaikille joukon jäsenille pätee

#E^2_i = E_i\,
#E_iE_j = 0\,

aina kun i \neq j. Jos lisäksi 

:E_1 + E_2 + ... + E_n = I\,,

missä I on identiteettimatriisi sanotaan ortogonaalisesti idempotenttien matriisien muodostavan *täyden joukon*. Ortogonaalisilla idempotenteilla on seuraavat ominaisuudet:

*I - E_i\, on ortogonaaliseti idempotentti.
*Summa E_i + E_j\, on ortogonaalisesti idempotentti kaikilla i,j.
*Jos A = PE_iP^{-1}\, niin myös A on ortogonaalisesti idempotentti.
*Eräs täysi joukko ortogonaalisesti idempotentteja matriiseja on joukko \{E_{11}, E_{22}, ..., E_{nn}\}\,, missä kukin E_{kk}\, on sellainen matriisi, jonka päädiagonaalilla sijaitseva alkio e_{kk}\, on ykkönen ja kaikki muut alkiot nollia.

Täysi joukko ortogonaalisesti idempotentteja matriiseja on keskeinen tekijä matriisien spektraliesityksissä ja spektraalihajotelmissa, sillä ne muodostavat hajotelmaa vastaavan matriisin generoiman alialgebran kannan.

## Kirjallisuutta
* 
*
Idängorilla

**Idängorilla** eli **itäinengorilla** (*Gorilla beringei*) on gorillojen sukuun kuuluva laji, jota aikaisemmin pidettiin gorillan (*Gorilla gorilla*) alalajeina. Nykytietämyksen mukaan itäinentasankogorilla ja vuorigorilla muodostavat kuitenkin oman *Gorilla beringei* -lajinsa. Pahimmat uhat lajin säilymiselle ovat salametsästys, elinympäristöjen tuhoutuminen ja laiton bushmeat-kauppa.

## Lähteet

## Aiheesta muualla
* iNaturalist: Gorilla beringei
* ITIS: Gorilla beringei 
* Global Biodiversity Information Facility (GBIF): Gorilla beringei 
* University of Michigan, Animal Diversity Web (ADW): Gorilla beringei, eastern gorilla
Nancy Nasrallah

**Nancy Nasrallah** (arab. نانسي نصرالله) (s. 4. huhtikuuta 1983) on libanonilainen laulaja, joka tuli tunnetuksi monissa Lähi-idän maissa osallistuttuaan *[[SuperStar]]*-ohjelman kolmannelle tuotantokaudelle 2005–2006. Hän sijoittui kilpailussa kuudenneksi.

Nancy Nasrallah on eronnut ja on kahden lapsen yksinhuoltaja.

## Esiintymiset SuperStar-ohjelmassa

*Top 21: **تعا ننسى** (Ta'a Ninsa)
*Top 12: **عاشقة و غلبانة** (Asha'a W Ghalbana) 
*Top 11: **اشتقنا كتير** (Eshta'ana Kteer)
*Top 10: **سيرة الحب** (Sert El Hob)
*Top 10: **ايه ايه** (Eih Eih) 
*Top 8: **بتتلج الدنيي** (Btitloj El Deni) 
*Top 7: **بحلم بلقاك** (Bahalam Bilalik) 
*Top 6: **يا طيب القلب** (Ya Taib El Alb)

## Lähteet
Amber Air

**Amber Air** oli liettualainen tilauslentoyhtiö, joka aloitti lennot joulukuussa 2004.
Se lensi säännöllisesti ainoastaan Hampuriin, Saksaan. Yhtiön toimilupa lentoliikenteen harjoittamiseen peruttiin 20. joulukuuta 2006 lähtien.

## Laivasto
Elokuussa 2006:

*Saab 340B 2 kpl 

## Lähteet
Yami to bōshi to hon no tabibito

**Yami to Boushi to Hon no Tabibito** (ヤミと帽子と本の旅人, *Yami to Bōshi to Hon no Tabibito*) on ROOTin vuonna 2002 julkaisema Hentai-peli, josta on tehty myös animesarja. Näiden välisinä eroina peli on vain aikuisille sopivaa materiaalia, kun taas TV-anime ei sisällä aikuismateriaalia, minkä lisäksi niiden juonet poikkeavat toisistaan huomattavasti.
Macintosh II (tietokonemallisto)

**Macintosh II** on joukko Applen vuosina 1987–1992 kehittämiä ja julkaisemia mikrotietokoneita. Macintosh II -mallit sijoittuivat Macintosh-tietokoneiden raskaampaan ammattilaiskäyttöön tarkoitettujen tietokoneiden joukkoon. Sarjan syrjäytti vuonna 1991 julkaistu Macintosh Quadra-mallisto. 

Ensimmäinen sarjan tietokone, nimeltään Macintosh II, oli ensimmäinen Macintosh, jossa näyttö ja keskusyksikkö sijaitsivat erillään toisistaan. Ominaisuudesta tuli Macintosh II -sarjan tavaramerkki ja sitä hyödynnettiin myös myöhemmissä, vaativaan käyttöön tarkoitetuissa Macintosh-tietokoneiden mallistoissa. Macintosh II oli myös ensimmäinen Macintosh, jossa oli värinäyttö ja se oli helposti laajennettavissa avattavan kotelon ja runsaiden liitäntäpaikkojen takia.

Macintosh IIx toi Macintosheihin uutta yhteensopivuutta esitellen levykeaseman, jolla saattoi lukea myös MS-DOS -levykkeitä. Samaan aikaan Macintoshit saivat ensimmäiset viruksensa.

Macintosh II -mallit käyttivät Motorola 68030 -suorittimia, 68020-suorittimista Macintosh II:ta lukuun ottamatta.

## Mallit
*Macintosh II
*Macintosh IIx
*Macintosh IIcx
*Macintosh IIci
*Macintosh IIvx
*Macintosh IIvi
*Macintosh IIsi
*Macintosh IIfx

## Lähteet

## Aiheesta muualla

* Low End Mac
Kauppakeskus Kaisa

**Kauppakeskus Kaisa** oli Helsingin Kaisaniemenkadun varrella 1990–2000-luvulla sijainnut kauppakeskus. Se toimi konkurssin tehneen Pukevan tavaratalon tiloissa, kunnes se lopetettiin helmikuussa 2010. Rakennus purettiin ja sen tilalle rakennettiin Helsingin yliopiston uusi kirjastorakennus, Kaisa-talo, joka aloitti toimintansa vuonna 2012.

Kauppakeskuksesta oli yhteys Kaisaniemen metroasemalle (nyk. Helsingin yliopiston metroasema), ja sen suurimpia liikkeitä olivat Kodin Ykkönen ja K-Market Kaisa (nyk. K-Supermarket Kaisaniemi).

## Historia
Kaisaniemenkatu 5:n paikalla sijaitsi alun perin Helsingin kaupungin teurastamo, joka rakennettiin 1700-luvulla terveyssyistä silloisen rakennetun kaupunkialueen ulkopuolelle lähelle Kluuvinlahden rantaa. Rakennus purettiin 1927. Paikalle valmistui seuraavana vuonna Martti Välikankaan suunnittelema punatiilinen asuintalo. Kauppaneuvos Ruben Jaarin 1930-luvulla perustama, vaatekauppaan erikoistunut Pukeva (alun perin Kappa-Keskus) toimi paikalla perustamisestaan aina 1990-luvun laman aikana tapahtuneeseen konkurssiinsa asti.

Kaisaniemenkatu 5:n talo purettiin 1970 ja sen tilalle valmistui Toivo Korhosen suunnittelema Pukevan uusi rakennus 1973. Siinä ei alun perin ollut lainkaan varsinaista julkisivua, ainoastaan rakennuksen korkuinen alumiinisäleikkö, johon kiinnitettiin mainoksia. Kokonaisuuteen kuului myös korttelin vastakkaisella puolella Fabianinkadulla ollut pysäköintitalo. Se valmistui myös 1973. Pukevaa laajennettiin purkamalla 1980-luvun alussa sen vieressä osoitteessa Vuorikatu 7 sijainnut, Väinö Leinon suunnittelema ja 1911 valmistunut jugend-talo. Korhosen suunnittelema laajennusosa valmistui 1984. Pukevan konkurssin jälkeen Eläke-Sampo osti kiinteistön, johon asettui Kauppakeskus Kaisa. Arkkitehti Martti Parpala suunnitteli Kaisaniemenkadun ja Vuorikadun taloille 1990-luvun puolivälissä uuden, yhtenäisen julkisivun. Kaikki kolme rakennusta purettiin 2010.

## Lähteet
José de La Mar

**José de La Mar** (1778 – 1830) oli eteläamerikkalainen sotilasjohtaja ja Perun presidentti 1827–1829. 

Hän syntyi Cuencassa Ecuadorissa. Hän vietti nuoruusvuotensa Espanjassa, jossa hän aloitti sotilasuransa. 1815 Ferdinand VII ylensi hänet, antoi hänelle Pyhän Hermenegildon ristin ja nimitti hänet Perun varakuningaskunnan alatarkastajaksi, sekä Callaon kuvernööriksi. Hän saapui kaupunkiin 1816 ja nimitettiin marsalkaksi 1819.

## Itsenäisyyssota (1821–1827)
Sodan alussa La Mar oli kuninkaallisten joukkojen puolella. Hän johti Real Felipen linnoitusta, joka suojasi Callaota. Varaherttua José de la Serna hylkäsi pääkaupungin 6. kesäkuuta 1821, jättäen La Marin oman onnensa nojaan. La Mar kuitenkin onnistuneesti torjui lukuisia kapinallisten hyökkäyksiä neljän kuukauden ajan, kunnes De la Serna komensi La Marin antautumaan. 

Antautumisen jälkeen La Mar liittyi kapinallisten joukkoihin. José de San Martín nimitti hänet saman tien divisioonan kenraaliksi. La Mar hallitsi maata San Martínin lähdettyä Perusta (1822-1823 ja vaaleilla valittuna presidenttinä 1827-1829), ja hänen toinen toimikautensa päättyi, kun kenraali Agustín Gamarra kaappasi vallan. La Mar kuoli maanpaossa 1830 Costa Ricassa.

## Lähteet

## Aiheesta muualla
* https://historiaperuana.pe/biografia/jose-de-la-mar/
Aki Salonen

**Akilles (Aki) Salonen** (26. kesäkuuta 1929 Turku – 29. maaliskuuta 1999 Turku) oli suomalainen jääkiekkoilija, joka edusti Turun Palloseuraa puolustajan pelipaikalla aikana 1952–1962 ja voitti yhden Suomen-mestaruuden, kaksi hopeaa sekä yhden pronssin. Hän sai herrasmiespelaajan palkinnon vuonna 1957. Aki Salonen toimi myös TPS:n sihteerinä ja johtokunnan jäsenenä. Salonen kuuluu seuran Hall of Fame -kunniagalleriaan.

## Ura
Salonen pelasi TPS:ssa vuosina 1950–1962. Hän oli myös mukana TPS:n historian ensimmäisessä mestaruusjoukkueessa kaudella 1955-1956 varakapteenina ja voitti kaksi ensimmäistä Suomen cup-mestaruutta vuosina 1955 ja 1956. Vuonna 1956 hän oli voittamassa TPS:lle rehdin pelin palkintoa. Salonen sai herrasmiespelaajan (nyk. Raimo Kilpiö -palkinnon) vuonna 1957. Salonen oli mukana 22 A- ja kahdessa B-maaottelussa sekä Moskovan MM-kisoissa vuonna 1957, jolloin Suomi sijoittui siihen asti parhaiten neljänneksi. Pitkän pelaajauransa jälkeen Salonen jatkoi TPS:n organisaatiossa muissa tehtävissä.

## Yksityiselämä
Salonen oli naimisissa Pirkko Salosen kanssa ja heille syntyi kaksi lasta. Ammatiltaan Salonen oli haastemies.

## Saavutukset ja huomionosoitukset

* Suomen-mestaruus 1956
* 2 SM-hopeaa (1955, 1957)
* 1 SM-pronssi (1953)
* 2 Suomen Cup -mestaruutta (1955, 1956)
* Herrasmiespelaaja (1957)
* TPS Hall of Fame -aatelointi
* TPS:n kultainen ansiomerkki

## Aiheesta muualla
* TPS:n Historia 
* YLE:n Elävä Arkisto

## Lähteet
Taborinvuori

**Taborinvuori** (,  tai Ţābūr) on vuori Israeliin kuuluvalla Jisreelin tasangolla. Korkeutta vuorella on 563 metriä. Vuoren huipulla on nykyisin katolilainen kirkko ja ortodoksinen luostari.

## Maantiede

Taborinvuori sijaitsee Jisreelin tasangon koillisosassa. Sen korkeus merenpinnasta on noin 563 metriä ja ympäröivältä tasangolta noin 500 metriä. Vuori erottuu helposti maamerkkinä ympäristöstään ja näkyy tasangolla pitkänkin matkan päästä. Leveyttä vuorella on noin 3,5 kilometriä ja muodoltaan se muistuttaa kupolia. Vuori on muodostunut liitukautisista ja neogeenikautisista kalkkikivikerrostumista. Vuoren itärinteellä on myös pleistoseenikautinen basalttimuodostuma. Historiallisesti nykyistä suurempi tammimetsä peittää edelleen osaa vuoresta.

## Historia

Taborinvuoren nimi on johdettu foinikialaisten aikaisesta nimestä, joka on puolestaan viitannut aikanaan seemiläiseen jumalaan. Myöhemmät kreikkalaiset lähteet tunsivat jumalan nimellä *Zeus Atabúrios* ja vuoren nimellä *Itabúrion* (*ʾΙταβύριον*) tai *Atabúrion* (*ʾΑταβύριον*). Vuoren huipulla on luola, joka on saattanut olla aikoinaan jonkinlainen pyhättö kyseiselle jumalalle. Paikka mainitaan useammissa eri kohdissa Vanhassa testamentissa.

Hellenistisellä kaudella vuorella sijaitsi linnoitus ja se lienee ollut alueen hallinnollinen keskus. Josephus mainitsee teoksissaan Rooman keisari Vespasianuksen vallanneen paikan ja sanoo vuoren olevan 30 (Λ) stadionia korkea. Kyseessä lienee kuitenkin virhe ja Josephus lienee tarkoittanut 4 stadiaa (Δ).

Sittemmin kristillisessä perinteessä esimerkiksi Kyrillos Jerusalemilainen liitti vuoren Jeesuksen kirkastumiseen (esim. Matt. 17:1). Kristuksen kirkastumisen päivää vietetään monissa kirkkokunnissa 6. elokuuta. Bysantin valtakunnan kaudella vuoren huipulle rakennettiin basilika, jota vuosien 1100 ja 1187 välillä asuttivat benediktiiniläiset. Sittemmin vuorta pitivät hallussaan temppeliherrat ja muslimit. Ranskan vallankumoussotien aikana vuonna 1799 lähellä käytiin Taborin taistelu ranskalaisten ja osmanien välillä. 

Fransiskaanit alkoivat rakennuttaa uutta kirkkoa vanhan basilikan perustalle vuonna 1873 ja kirkko vihittiin vuonna 1924. Kirkon vieressä on myös ortodoksinen luostari. Israeliin vuori on kuulunut juutalaisten joukkojen vallattua sen israelin itsenäisyyssodan aikana 15. toukokuuta 1948.

## Lähteet

## Aiheesta muualla
Ykkösmatriisi

**Ykkösmatriisi** tarkoittaa *n&times;m*-matriisia, jonka kaikki alkiot ovat ykkösiä.

Esimerkkejä:
:J_2=\begin{pmatrix}
1 & 1 \\
1 & 1 
\end{pmatrix};\quad
J_3=\begin{pmatrix}
1 & 1 & 1 \\
1 & 1 & 1 \\
1 & 1 & 1
\end{pmatrix};\quad
J_{2,5}=\begin{pmatrix}
1 & 1 & 1 & 1 & 1 \\
1 & 1 & 1 & 1 & 1 
\end{pmatrix}.\quad

## Ominaisuuksia
* U^k = n^{k-1} U, \mbox{ kun } k=1,2,\ldots.\,
*Matriisi {1\over n}U on idempotentti. Tämä on seuraus ylemmästä.

## Lähteet

## Kirjallisuutta
* 
* 
*
Hippiäiset

**Hippiäiset** (*Regulus*) ovat suku pienikokoisia tiaisia ja kerttuja muistuttavia lintuja. Hippiäiset elävät puissa ja pesivät pääasiassa metsäseuduilla pohjoisella pallonpuoliskolla. Lajit ovat kooltaan 9&ndash;15,5&nbsp;cm. Hippiäisten kuusi lajia luokiteltiin aiemmin kerttujen (Sylviidae) heimoon, mutta nykyisin niiden katsotaan kuuluvan omaan hippiäisten heimoon Regulidae.

## Lajit
*Rubiinihippiäinen (*Regulus calendula*)
*Taiwaninhippiäinen (*Regulus goodfellowi*)
*Tulipäähippiäinen (*Regulus ignicapilla*)
*Madeiranhippiäinen (*Regulus madeirensis*)
*Hippiäinen (*Regulus regulus*)
*Amerikanhippiäinen (*Regulus satrapa*)

## Lähteet

## Aiheesta muualla
*Hippiäiset ''Regulidae''
Dulcinea

**Dulcinea Tobosolainen** (esp. *Dulcinea del Toboso*), usein pelkkä **Dulcinea**, on Miguel de Cervantesin romaanin *[[Don Quijote]]* (1605) henkilö. Dulcinea ei itse varsinaisesti esiinny romaanissa, mutta häneen viitataan jatkuvasti mielisairaan ritari Don Quijoten intohimoisen rakkauden kohteena.

Dulcinea on tavallinen maalaistyttö, oikealta nimeltään Aldonza Lorenzo, jota Don Quijote pitää maailman kauneimpana. Don Quijote ei kuitenkaan ole koskaan nähnyt häntä, ja on ilmeisesti myös kuvitellut tytön olemassaolon. Don Quijoten aseenkantaja Sancho Panza tajuaa isäntänsä mielenvikaiseksi, mutta ei tohdi jättää tätä.

Nimi Dulcinea tulee sen ajan espanjasta ja viittaa ”suloisuuteen”. Toisin kuin alkuperäisessä romaanissa, Dulcinea todella esiintyy joissain elokuvissa, näytelmissä ja oopperoissa. Hänen rooliaan ovat esittäneet muun muassa Sophia Loren, Joan Diener ja Vanessa Williams. 

Dulcinean oikea nimi on musikaalissa *The Man of La Mancha* (1965) Aldonza. Lisäksi nainen esiintyy ranskalaisen Jules Massenetin oopperassa *[[Don Quichotte]]*.
NuBus

**NuBus** on 32-bittinen rinnakkaisliitäntä, jota käytetään tietoteknisissä laitteissa. NuBus kehitettiin MITin laboratorioissa NuMachine-työasemaprojektin tarpeisiin, josta tekniikka levisi Applen, Texas Instrumentsin ja NeXT Computerin käyttöön. NuBus oli edistynyttä tekniikkaa lisälaitteiden kytkemiseen 80-luvun puolivälistä 90-luvun alkupuolelle. Vanhempiin väyläliitäntäisiin menetelmiin verrattuna NuBus oli käyttäjälle verrattoman helppo tapa laajentaa tietokoneen toiminnallisuutta, sillä uuden laajennuskortin asentamiseksi kortti asetettiin NuBus-väylään ja laiteajurit asennettiin käyttöjärjestelmän saataville. NuBus-ohjain antoi lisälaitteelle automaattisesti nimen tunnistamista varten ja suoritin saattoi käyttää uutta laitetta ajurien avulla ilman muita toimenpiteitä. 

NuBus-liitäntää käytetään lähinnä enää laitteistojen sisäiseen tiedonsiirtoon. 

## Aiheesta muualla
* NuBus-spesifikaatio
Argentiinan Grand Prix 1974

**Argentiinan Grand Prix 1974** oli Formula 1 -sarjan osakilpailu, joka ajettiin 13. tammikuuta 1974 Autódromo Oscar Alfredo Gálvez -radalla. Kilpailu oli kauden ensimmäinen, ja sen voitti Denny Hulme. Voitto oli kauden 1967 maailmanmestarin kahdeksas, mutta samalla uran viimeinen. Yleisön huomio keskittyi kilpailun aikana argentiinalaiskuljettaja Carlos Reutemanniin, joka nousi kilpailun kärkeen kolmannella kierroksella, mutta joutui keskeyttämään polttoaineen loputtua kierrosta ennen maalia.

## Tulokset

## Muuta
*Nopein kierros: Clay Regazzoni 1.52,100
*Niki Laudan ensimmäinen palkintosija.

## Lähteet
Etelä-Afrikan Grand Prix 1974

**Etelä-Afrikan Grand Prix 1974** oli Formula 1 -sarjan osakilpailu, joka ajettiin 30. maaliskuuta 1974 Kyalamin radalla. Kilpailun voitti Carlos Reutemann, jolle voitto oli kauden ja koko uran ensimmäinen. 

Peter Revson menehtyi kilpailua edeltäneissä harjoituksissa 22. maaliskuuta.

## Tulokset

## Muuta
*Nopein kierros: Carlos Reutemann 1'18.160
*Niki Laudan ensimmäinen paalupaikka
*Hans Joachim Stuckin ensimmäinen pistesija

## Lähteet
Espanjan Grand Prix 1974

**Espanjan Grand Prix 1974** oli Formula 1 -sarjan osakilpailu, joka ajettiin 28. huhtikuuta 1974 Jaraman radalla. Kilpailun voitti Niki Lauda, jolle voitto oli kauden ja koko uran ensimmäinen.

Kilpailua oli suunniteltu ajettavaksi 90 kierrosta, mutta kahden tunnin ajamisen jälkeen kilpailu lopetettiin.

## Tulokset

## Muuta
*Nopein kierros: Niki Lauda 1'20.830
*Niki Laudan ensimmäinen hattutemppu (paalupaikka, nopein kierros, voitto)
*Ferrarin 50.voitto

## Lähteet
Belgian Grand Prix 1974

**Belgian Grand Prix 1974** oli Formula 1 -sarjan osakilpailu, joka ajettiin 12. toukokuuta 1974 Nivellesin radalla. Kilpailun voitti Emerson Fittipaldi, jolle voitto oli kauden toinen. 

## Tulokset

## Muuta
*Nopein kierros: Denny Hulme 1'11.310
*Teddy Piletten paras sijoitus (17. sija)

## Lähteet
Monacon Grand Prix 1974

**Monacon Grand Prix 1974** oli Formula 1 -sarjan osakilpailu, joka ajettiin 26. toukokuuta 1974 Monacon katuradalla. Kilpailun voitti Ronnie Peterson, jolle voitto oli kauden ensimmäinen. 

Kilpailun avauskierroksella seitsemän autoa kolaroivat keskenään radan Casino- ja Sainte Devote -alueiden välillä, mutta kukaan ei loukkaantunut. Peterson taisteli Ferrarin kuljettajia Clay Regazzonia ja Niki Laudaa vastaan, kunnes Regazzoni pyörähti kilpailun kärjessä ja Lauda keskeytti tekniseen vikaan.

## Tulokset

## Muuta
*Nopein kierros: Ronnie Peterson 1.27,900

## Lähteet
Rádek Černý

**Radek Černý** (s. 18. helmikuuta 1974) on tšekkiläinen jalkapallomaalivahti, joka edustaa Englannin Valioliigassa pelaavaa Queens Park Rangersia.

Ennen siirtymistään Tottenhamiin lainalle vuonna 2005 Černý vietti kahdeksan kautta Slavia Prahassa, jossa hänelle kertyi otteluita 177 kappaletta. Tottenhamissa Černý oli aluksi Paul Robinsonin kakkosmaalivahti. Kaudella 2007–2008 Martin Jol sai potkut Spursin peräsimestä ja uuden managerin Juande Ramosin alaisuudessa Černý syrjäytti ensimmäistä kertaa Robinsonin Tottenhamin maalilla. Heinäkuussa 2008 hän siirtyi Queens Park Rangersiin.

Tšekin maajoukkuetta Černý on edustanut kolme kertaa.

## Lähteet
* 
* 

### Viitteet

## Aiheesta muualla
*Profiili ''soccerbase.comin'' sivustolla
Trunks

**Trunks** (*Torankusu*, トランクス, *Mirai No Torankusu*) on kuvitteellinen hahmo Akira Toriyaman luomissa *[[Dragon Ball Z]]*-, *[[Dragon Ball Super]]*- ja *[[Dragonball GT]]* -sarjoissa. *[[Dragonball GT]]* -sarjassa tavattava Trunks on *[[Dragon Ball Z]]* -sarjan lapsesta kasvanut aikuinen. 

## Historia

Trunks esitellään ensimmäisen kerran sarjassa tuntemattomana tulevaisuudesta saapuneena saiyalaisena, joka paljastuu Bulman ja Vegetan lapseksi. Hänen syynsä palata menneisyyteen on auttaa Gokua, jotta tämä estäisi androideja tuhoamasta Maan.

Trunks palaa myöhemmin takaisin omaan aikaansa tulevaisuuteen, jossa hän voittaa androidit ja pelastaa maailman. *[[Dragon Ball Z]]* -sarjassa tavataan vielä toinenkin Trunks, joka syntyy ja kasvaa sarjan nykyhetkessä. Molemmat hahmot kohtaavat toisensa sarjan manga- ja animeversiossa.

Osallistuessaan Maailman Vahvin -turnauksen junioriosuuteen ja taistellessaan Majin Buuta vastaan Trunks oli vasta kahdeksanvuotias. Tulevaisuudesta tullut Trunks on taistellut myös Friezaa ja Celliä vastaan. 

### Dragon Ball Super (Future Trunks saga)
Dragon Ball Super -sarjassa Trunks juoksee tuntematonta vihollistaan piiloon erääseen rakennukseen tarkoituksenaan viedä aikamatkustuskoneen energiaa lisää, jossa Future Bulma valmistelee piilopaikassa. Tuntematon vihollinen ilmestyy paikalle ja tappaa Bulman Trunksin silmien edessä. Trunks pääsee pakoon häntä ja pakenee Future Main piilopaikkaan, jossa hän kertoo Bulman kuolleen. Trunks päättää lähteä heti menneisyyteen, josta saisi apua Gokulta ja Vegetalta. Mennessään aikakoneen luo tuntematon vihollinen ilmestyy ja siitä ilmestyy Goku Black (Gokun identtinen hahmo). Mai käskee Trunksin mennä aikakoneen luo äkkiä sillä välin, kun Mai pitää Blackia loukussa. Kuitenkin Black hyökkää Main kimppuun ja tämä menehtyy. Trunks raivostuu tästä ja hyökkää black Gokun kimppuun. Trunks ampuu yhden Ki-ammuksen häntä kohti, jotta hän pääsisi karkuun häntä. Hän ehtii paeta menneisyyteen juuri kun Black on hyökkäämässä.

Menneisyyteen päästyään hän tapaa kaikki vanhat tutut. Herätessään hän näkee Gokun edessään, joka sai mieleen Black Gokun. Trunks hyökkää häntä kohti, mutta tunnistaa pian, että hän ei ole Black. Trunks selittää tilanteensa kaikille, että tulevaisuus on pahassa pulassa ja pyytäisi apua heiltä, johon Goku ja Vegeta suostuvat. Sillä välin taivaaseen aukeaa tumma aukko, josta Black Goku ilmestyy nykyaikaan.

## Nimet
*[[Dragon Ball Z]]* -sarjan nykyisyydessä oleva Trunksin lapsihahmo tunnetaan useilla eri nimillä, kuten *Chibi Trunks*, *Kid Trunks*, *Present Trunks*  erotuksena tulevaisuudesta tulleelle Trunksille, joka tunnetaan usein nimellä *Future Trunks*.

## Lähteet
* Dragon Ball Wiki

### Viitteet
Brasilian Grand Prix 1974

**Brasilian Grand Prix 1974** oli Formula 1 -sarjan osakilpailu, joka ajettiin 27. tammikuuta 1974 Interlagosin radalla. Kilpailun voitti kotikilpailuaan ajanut Emerson Fittipaldi. Voitto oli Fittipaldille kauden ensimmäinen. Fittipaldi voitti myös edellisen kauden Brasilian GP:n. Kilpailu keskeytettiin normaalia aikaisemmin sateen takia (myös kilpailun alussa humaltuneiden katsojien radalle heittämien lasipullojen sirut aiheuttivat rengasrikkoja).

## Tulokset

*Nopein kierros: Clay Regazzoni 2'36.050

## Lähteet
Ruotsin Grand Prix 1974

**Ruotsin Grand Prix 1974** oli Formula 1 -sarjan osakilpailu, joka ajettiin 9. kesäkuuta 1974 Scandinavian Racewayn radalla. Kilpailun voitti Jody Scheckter, jolle voitto oli kauden ja koko uran ensimmäinen. Toinen sija meni Patrick Depailler'lle ja kolmas James Huntille. 

Kotikilpailussaan ajanut Ronnie Peterson keskeytti kilpailunsa vetoakselin vaurioiduttua. Tyrrellin kuljettajia haastaneet Ferrarin kuljettajat Clay Regazzoni ja Niki Lauda puolestaan keskeyttivät kilpailunsa vaihdelaatikkovikaan.

Leo Kinnusesta tuli ensimmäinen F1:n MM-sarjan kilpailun lähtöön osallistunut suomalainen kuljettaja. Hän joutui keskeyttämään moottoririkon takia kilpailun alkuvaiheilla.

## Tulokset

## Notes
*Nopein kierros: Patrick Depailler 1.27,262

## Lähteet
Hollannin Grand Prix 1974

**Hollannin Grand Prix 1974** oli Formula 1 -sarjan osakilpailu, joka ajettiin 23. kesäkuuta 1974 Zandvoortin radalla. Kilpailun voitti Niki Lauda, jolle voitto oli kauden toinen. 

## Tulokset

## Muuta
*Nopein kierros: Ronnie Peterson 1'21.440

## Lähteet
Ranskan Grand Prix 1974

**Ranskan Grand Prix 1974** oli Formula 1 -sarjan osakilpailu, joka ajettiin 7. heinäkuuta 1974 Dijon-Prenois'n radalla. Kilpailun voitti Ronnie Peterson, jolle voitto oli kauden toinen. 

Lotus käytti edelleen 72 -autoaan, koska uusin 76 -malli kärsi luotettavuusongelmista. Kilpailun merkittävin kolaritilanne koettiin, kun Emerson Fittipaldi osui Tom Pryceen ja tämän seurauksena James Hunt ajoi Prycen perään. Pryce ja Hunt keskeyttivät kilpailunsa, joista Hunt lisäksi viittoili vihaisesti Fittipaldille radanvarressa parin kierroksen ajan.    

## Tulokset

## Muuta
*Nopein kierros: Jody Scheckter 1.0,000
*Nopein paaluaika: Niki Lauda 0.58,790

## Lähteet
Britannian Grand Prix 1974

**Britannian Grand Prix 1974** oli Formula 1 -sarjan osakilpailu, joka ajettiin 20. heinäkuuta 1974 Brands Hatchin radalla. Kilpailun voitti Jody Scheckter, jolle voitto oli kauden toinen. Kilpailun aikana johdossa olivat Niki Lauda ja Jody Scheckter.

## Tulokset

## Muuta
*Nopein kierros: Niki Lauda 1'21.100

## Lähteet
Saksan Grand Prix 1974

**Saksan Grand Prix 1974** oli Formula 1 -sarjan osakilpailu, joka ajettiin 4. elokuuta 1974 Nürburgringin radalla. Kilpailun voitti Clay Regazzoni, jolle voitto oli kauden ensimmäinen. 

Niki Lauda keskeytti kilpailunsa ensimmäisellä kierroksella, kun hän kolaroi Jody Scheckterin kanssa ja hänen autonsa osui turva-aitaan. Scheckter jatkoi kilpailua vaurioituneella autollaan ja hän pystyi usean vastoinkäymisen jälkeen ajamaan toiseksi. Mike Hailwoodille kilpailu oli viimeinen Formula 1 -sarjassa, koska hän kolaroi rataesteeseen ja hänen jalkansa murtuivat onnettomuudessa.

## Tulokset

## Muuta
*Nopein kierros: Jody Scheckter 7.11,100
*Tom Prycen ensimmäinen pistesija 
* Mike Hailwoodin viimeinen kilpailu.

## Lähteet
Italian Grand Prix 1974

**Italian Grand Prix 1974** oli Formula 1 -sarjan osakilpailu, joka ajettiin 8. syyskuuta 1974 Monzan radalla. Kilpailun voitti Ronnie Peterson, jolle voitto oli kauden kolmas. 

Ferrarin kotikilpailun alussa tallin kuljettajat Niki Lauda ja Clay Regazzoni kamppailivat Brabhamin kuljettajia vastaan kärkipaikasta, kunnes Brabhamit joutuivat teknisten ongelmien vuoksi vaikeuksiin. Tallin onni kääntyi kilpailun puolivälissä, kun Laudan moottoriin iski tekninen vika ja Regazzonille kävi samoin kymmenen kierrosta myöhemmin. 

## Tulokset

## Muuta
*Nopein kierros: Carlos Pace 1.34,200

## Lähteet
Kanadan Grand Prix 1974

**Kanadan Grand Prix 1974** oli Formula 1 -sarjan osakilpailu, joka ajettiin 22. syyskuuta 1974 Mosport Parkin radalla. Kilpailun voitti Emerson Fittipaldi, jolle voitto oli kauden kolmas. Niki Lauda johti kilpailua suurimman osan ajasta. Talleista Parnelli osallistui ensimmäistä kertaa F1-osakilpailuun. 

Kilpailun lähdössä Niki Lauda ohitti Emerson Fittipaldin ja nousi kilpailun kärkipaikalle. Fittipaldi kuitenkin nousi takaisin kilpailun kärkeen kymmenen kierrosta ennen kilpailun päättymistä, kun Lauda pyörähti osuttuaan radan hiekkaesteeseen. Ronnie Peterson nousi James Huntin ohittamisen jälkeen kolmanneksi ja hän yritti vielä taistella Regazzonia vastaan toisesta tilasta siinä kuitenkaan onnistumatta.

## Tulokset

## Muuta
*Nopein kierros: Niki Lauda 1.13,659

## Lähteet
Itävallan Grand Prix 1974

**Itävallan Grand Prix 1974** oli Formula 1 -sarjan osakilpailu, joka ajettiin 18. elokuuta 1974 Österreichringin radalla. Kilpailun voitti Carlos Reutemann, jolle voitto oli kauden toinen. Carlos Reutemann johti ensimmäisestä kierroksesta alkaen. Kotikilpailuunsa paalupaikalta lähtenyt Niki Lauda keskeytti kilpailunsa helteisen sään aiheuttaman sähkövian vuoksi. Laudan lisäksi moni kärkikuljettaja keskeytti kilpailunsa tekniseen vikaan.

## Tulokset

## Muuta
*Nopein kierros: Clay Regazzoni 1.37,220
*Vittorio Brambillan ensimmäinen pistesija

## Lähteet
Yhdysvaltain Grand Prix 1974

**Yhdysvaltain Grand Prix 1974** oli Formula 1 -sarjan osakilpailu, joka ajettiin 6. lokakuuta 1974 Watkins Glenin radalla. Kilpailu oli kauden viimeinen, ja sen voitti Carlos Reutemann. Voitto oli Reutemannille kauden kolmas. Emerson Fittipaldi ja Clay Regazzoni lähtivät kilpailuun MM-sarjan mestaruustaistelun osalta tasapistetilanteessa, mutta Regazzonin auto sai vaurioita kilpailun aikana ja Fittipaldista tuli maailmanmestari. Carlos Pace nousi kilpailussa toiseksi, kun James Huntin autossa oli sähkövika, mikä aiheutti moottorin tehojen häviämisen.

Helmuth Koinigg menehtyi kilpailussa. Kilpailu oli hänelle vasta kolmas. Onnettomuuden seurauksena hänen tallikaverinsa José Dolhem vetäytyi kilpailusta. 

## Tulokset

## Muuta
* Nopein kierros: Carlos Pace 1.40,608
* José Dolhemin viimeinen kilpailu. 
* Denny Hulmen viimeinen kilpailu.

## Lähteet
Georgina Battiscombe

**Esther Georgina Battiscombe** (o.s. *Harwood*, 21. marraskuuta 1905 – 26. helmikuuta 2006) oli englantilainen kirjailija. Hän keskittyi lähinnä viktoriaanisen ajan henkilöiden elämäkertateoksiin.

Battiscombe opiskeli Oxfordin St Michael's Schoolissa ja Lady Margaret Hallissa. Battiscomben monet sukulaiset olivat poliittisia vaikuttajia, ja hän harkitsi itsekin poliittista uraa. Vuonna 1932 Battiscombe avioitui Christopher Battiscomben (k. 1964) kanssa. He viettivät jonkin aikaa Sansibarilla miehen työn merkeissä. 

Battiscombe kirjoitti muun muassa kirjailija Charlotte Mary Yongesta, kirkonmies John Keblestä, kuningatar Aleksandrasta sekä runoilija Christina Rossettista. Battiscombesta tuli Royal Society of Literaturen jäsen vuonna 1964. Lähes kuuro Battiscombe eli 100-vuotiaaksi. Häneltä jäi kolme lastenlasta ja useita lapsenlapsenlapsia. 

## Lähteet
Macintosh IIci

**Apple Macintosh IIci** on Applen 20. syyskuuta 1989 julkaisema tietokone. Laite sisälsi 25 MHz:n Motorola 68030 -suorittimen ja 68882 -liukulukuprosessorin sekä 80 Mt:n kiintolevyn. Macintosh IIci oli ensimmäinen Macintosh, jossa 32-bittinen muistiavaruus toteutui ilman ROM-päivitystä. Macintosh IIci:n seuraajaksi tuli Macintosh IIvx ja mallin tuotanto lakkautettiin 10. helmikuuta 1993.

## Yleistä
Macintosh IIci oli ensimmäinen Macintosh II -sarjan malli, jossa oli emolevylle integroitu näytönohjain. Näyttömuisti otettiin koneen keskusmuistista, joten NuBus-väylään asennettu, ylimääräinen näytönohjain nopeutti laitteen suorituskykyä merkittävästi. Toinen suorituskykyä lisäävä, suosittu päivitys oli 32 kt:n L2-prosessorivälimuistin asentaminen. Päivitys osoittautui niin suosituksi, että Apple lisäsi lopulta L2:n IIci:n vakio-ominaisuudeksi.

## Tekniset tiedot
* 25 MHz:n 68030 -suoritin
* 25 MHz:n 68882 -matematiikkasuoritin
* 1 Mt:n keskusmuisti, laajennettavissa 128 Mt:een saakka (80 ns 30-pin SIMM)
* 80 Mt:n kiintolevy (SCSI)
* PDS-korttipaikka prosessorivälimuistia varten 
* 3 NuBus-kortiipaikkaa
* 2 ADB-porttia
* 2 sarjaporttia
* käyttöjärjestelmä System 6.0.4 – System 7.6.1 tai A/UX

## Lähteet

## Aiheesta muualla
* Macintosh IIci:n tekniset tiedot  Apple.comissa
Mikko Peltola (jääkiekkoilija)

**Mikko Peltola** (s. 8. joulukuuta 1969 Tampere) on suomalainen entinen jääkiekkohyökkääjä. Hän pelasi jääkiekon SM-liigassa 603 ottelua ja teki niissä tehot 165+221=386 ja keräsi 424 jäähyminuuttia. Peltola pelasi myös useita kausia Elitserienissä ja teki 213 ottelussa tehot 75+88=163 ja keräsi 142 jäähyminuuttia.

Peltola on Tapparan kasvatti ja pelasi seurassa vuoteen 1994 asti kunnes siirtyi Rauman Lukkoon. Lukossa hän pelasi kaksi hyvää kautta, joiden aikana hän keräsi tililleen runkosarjassa 40 maalia ja 90 pistettä. Näiden kahden kauden jälkeen hän siirtyi Ruotsin Elitserieniin Malmö Redhawksin joukkueeseen. Vaikka molemmilla kausilla Peltola teki 21 osumaa, seuran menestys jätti toivomisen varaa ja edessä oli paluu Suomeen, Ilveksen riveihin.

Ilveksen silloinen toimitusjohtaja Jussi Toikka pyrki kasaamaan joukkueen rahaa säästelemättä, mikä kirkastaisi edellisvuoden hopean kullaksi. Kausi oli sekä Ilveksen että Peltolan kannalta epäonnistunut. Peltolan 25 tehopistettä olivat vain varjo Rauman ja Malmön kausista ja Ilves putosi puolivälierissä HPK:ta vastaan. Seuraava kausi oli Ilveksen kannalta sekava ja se oli talousvaikeuksissa. Peltola ja latvialainen Rodrigo Laviņš saneerattiin HPK:hon vaihdossa, jossa Ilves sai Petr Tenkrátin. Aluksi Peltolalla sujui HPK:ssa hyvin, mutta loukkaantumissuman helpotettua hän löysi itsensä neloskentästä vähällä peliajalla.

Seuraavaksi Peltola lähti Pelicansiin, jossa hän sai valmentaja Kari Elorannalta paljon vastuuta. Peltola tekikin kahdella kaudella 105 tehopistettä. Pelicans pääsi kummallakin kaudella pudotuspeleihin, mutta se putosi molemmilla kausilla ensimmäisellä kierroksella. Joukkueen hajotessa Peltola siirtyi Sveitsiin mestaruussarjan Rapperswilin joukkueeseen. Hän ei kuitenkaan viipynyt Sveitsissä pitkään vaan teki toisen visiitin Ruotsiin. Ruotsissa hän pelasi Linköpings HC:n riveissä. Linköpingissä hän pelasi kolme kautta, joiden jälkeen hän siirtyi takaisin SM-liigaan Ilveksen joukkueeseen. Hän siirtyi tammikuun lopussa 2008 Ilveksestä Örebrohon jäätyään vähäiselle peliajalle Ilveksessä. Örebrossa Peltola sai seitsemän tehopistettä seitsemässä ottelussa. 

Kauden 2008–2009 Peltola pelasi Ranskan Ligue Magnusin Rouenissa ja lopetti siellä uransa.

## Tilastot

## Lähteet
*
Albanian vaakuna

**Albanian vaakuna** on Albanian tunnus lipun ja hymnin ohella. Se on suunniteltu Albanian lipun pohjalta. Vaakunan keskellä on Skanderbegin symboli kaksipäinen kotka ja sen yläpuolella on Skanderbegin kypärä.

Vaakunan punainen taustaväri symboloi voimaa ja rohkeutta samoin kuin maan lipussakin. Kultainen reuna symboloi maan vaurautta. 

## Lähteet
Banaanivaltio

**Banaanivaltio** eli **banaanitasavalta** on kirjailija O. Henryn keksimä nimitys niille Latinalaisen Amerikan maille, joissa yhdysvaltalainen yritys United Fruit Company oli banaanikaupan monopoliasemassa ja piti käsissään yleensä myös poliittista valtaa. Banaanitasavalloille tyypillistä on, että niiden taloudet ovat riippuvaisia yhdestä viljelykasvista. Usein monokulttuurin kehitys tapahtui yhdysvaltalaisten yhtiöiden ohjauksessa.
Portugalilaiset toivat banaanin Afrikasta Karibialle 1500-luvulla. Pohjois-Amerikassa sitä alettiin syödä vasta 1800-luvun lopulla, jolloin bostonilainen merikapteeni Lorenzo Baker toi ensimmäiset banaanit New Jerseyyn. Hänen perustamansa Boston Fruit Company eli myöhempi United Fruit Company osti paljon viljelysmaata Keski-Amerikan itärannikolta ja alkoi vähitellen saada niissä myös poliittista vaikutusvaltaa.

Henry syyllistyi vuonna 1895 kavallukseen saadakseen rahaa sairaan vaimonsa hoitamiseen. Kiinni jäätyään hän pakeni Hondurasiin, jolla ei ollut luovutussopimusta Yhdysvaltojen kanssa. Kokemuksiensa innoittamana kirjoitti novellin ”Rouge et Noir” (’Punaista ja mustaa’), jonka *[[Ainslee’s Magazine]]* julkaisi vuonna 1901. Tarina sijoittui ”Costaraguan banaanitasavaltaan”, ja parodisista piirteistään huolimatta se kuvasi Hondurasin todellisuutta suhteellisen uskottavasti: valtio oli poliittisesti epävakaa ja yhdysvaltalaiset yhtiöt suojelivat etujaan puuttumalla sen sisäisiin asioihin. Vuonna 1904 Henry julkaisi toisiinsa kytkeytyvistä kertomuksista koostuvan romaanin *Cabbages and Kings*. ”Rouge et Noir” oli mukana kirjassa, joskin banaanitasavallan nimi oli muutettu Anchuriaksi.

Banaanitasavallan käsite on jäänyt elämään, vaikka yhdysvaltalaisten suuryritysten vaikutusvalta Keski-Amerikassa onkin vähentynyt. Vuonna 1979 Kaliforniassa perustettiin Banana Republic -niminen vaateyhtiö, jonka vaatteet ammensivat trooppisiin retkikuntiin kohdistuvasta romantiikasta. Viittaus olemassaolevien valtioiden todellisiin ongelmiin herätti myös paheksuntaa. Samoihin aikoihin Guatemalassa, El Salvadorissa ja Nicaraguassa esiintyi poliittisia levottomuuksia, mikä lisäsi banaanitasavallan käsitteen suosiota.

Yleisemmin banaanivaltiolla voidaan viitata mihin tahansa pikkuvaltioon, jonka ”heikko talous on riippuvainen ulkomaisesta pääomasta” (Kotus) tai ylipäätään taloudeltaan hauraaseen valtioon. Nimitys on halventava.

## Kuvitteellisia banaanitasavaltoja

* Tintti-sarjakuvien San Theodoros on köyhä ja epävakaa Etelä-Amerikan valtio, jossa käydään loputonta valtataistelua kahden kenraalin välillä. San Theodoros on *[[Särkynyt korva|Särkyneen korvan]]* (1937) ja *[[Tintti ja Picarot|Tintin ja Picaroiden]]* tapahtumapaikka (1976).
* Val Verde -niminen banaanitasavalta esiintyy useissa 1980-luvun Hollywood-elokuvissa: *[[Commando (elokuva)|Commando]]* (1985), *[[Predator – saalistaja]]* (1987) ja *[[Die Hard 2 – vain kuolleen ruumiini yli]]* (1990).
* *[[Tropico]]*-strategiapelissä (2001) pelaaja hallitsee diktaattorina Karibianmerellä sijaitsevaa saarivaltiota.

## Katso myös

* Absurdistan
* Epäonnistunut valtio
* Luonnonvarojen kirous
* Noopolitik

## Lähteet
Klara Hitler

**Klara Hitler**, o.s. **Pölzl** (12. elokuuta 1860 – 21. joulukuuta 1907) oli Adolf Hitlerin äiti ja Alois Hitlerin kolmas vaimo. Pariskunta oli pikkuserkkuja keskenään.

Klara syntyi Spital-nimisessä kylässä. Hänen vanhempansa olivat Johann Pölzl ja Johanna Hiedler. Klara Pölzlin ja Alois Hitlerin häitä vietettiin 7. tammikuuta 1885. Suurin osa Klaran ajasta meni kotitöihin ja lasten kasvatukseen. Hän oli harras katolinen.

Klaran ensimmäinen lapsi Gustav syntyi 17. toukokuuta 1885. Syyskuussa 1886 syntyi tytär Ida. Vuonna 1892 syntyi poika Otto, joka kuitenkin kuoli jo samana vuonna. Myöskään Gustav ja Ida eivät eläneet aikuisiälle, sillä molemmat menehtyivät pian kurkkumätään. Alois Hitlerillä oli vielä edellisestä avioliitostaan kaksi lasta, Alois (nuorempi) ja Angela.

Klara synnytti Adolf Hitlerin 20. huhtikuuta 1889. Adolfin jälkeen perheeseen syntyi myös Edmund, joka kuoli kuusivuotiaana tuhkarokkoon. 21. tammikuuta 1896 syntynyt Paula oli Adolfin ohella ainoa aikuisiälle asti elänyt Klaran lapsista.

Klaran aviomies Alois kuoli vuonna 1903. Klara itse kuoli rintasyöpään Itävallassa Linzissä 1907.

Klara Hitleriä on sanottu hiljaiseksi, alistuvaksi ja huolehtivaksi. Alois oli väkivaltainen mies, joka pahoinpiteli vaimoaan ja lapsiaan. Hän oli ollut kotiapulaisena tulevan miehensä, serkkunsa Aloisin perheessä tämän edellisen avioliiton aikana. Klara oli kotiapulaisena vuodesta 1876 lähtien. Vaimo sairastui tuberkuloosiin, ja Klara alkoi odottaa Aloisin lasta. He avioituivat pian edellisen vaimon kuoleman jälkeen, mutta sukulaisuuden vuoksi he joutuivat anomaan erikoislupaa.

## Lapset
* Gustav 10. toukokuuta 1885 – 8. joulukuuta 1887)
* Ida (23. syyskuuta 1886 – 2. tammikuuta 1888)
* Adolf (20. huhtikuuta 1889 – 30. huhtikuuta 1945)
* Otto (17. kesäkuuta 1892 – 23. kesäkuuta 1892)
* Edmund (24. maaliskuuta 1894 – 28. helmikuuta 1900)
* Paula (21. tammikuuta 1896 – 1. kesäkuuta 1960)

## Lähteet

## Aiheesta muualla
Uinnin pitkän radan Suomen-mestaruuskilpailut 2006

**Uinnin Suomen-mestaruuskilpailut 2006** järjestettiin Espoossa 9.-12. maaliskuuta 2006. Kilpailujen järjestävänä seurana toimi Cetus.

## Kilpailut
Vuoden 2006 uinnin Suomen-mestaruuskilpailujen ehdoton kuningas oli Matti Rajakylä, joka voitti vapaauinnin 50, 100 ja 200 metrillä, perhosuinnin 50 metrillä, molemmat vapaauintiviestit sekä sekauintiviesti. Yhteensä 21-vuotias kirkkonummelainen saalisti siis 7 kultamitalia.

Naisten puolella erityistä huomiota herätti Maria Albert, joka saalisti kultamitalit vapaauinnin 400, 800 ja 1&nbsp;500 metristä, pitkästä vapaauintiviestistä sekä sekauintiviestistä.

### Vapaauinti

### Rintauinti

### Selkäuinti

### Perhosuinti

### Sekauinti

## Kalevan Malja

## Aiheesta muualla
* SM-kilpailut 2006 Uimaliiton sivuilla